Ddash erityisesti asuntojen, koulujen, sairaaloiden ja tieyhteyksien jälleenrakentamisessa ja liikenneverkkojen
kunnostamisessa,
samalla kun on jatkettava jo aloitettuja kehitysyhteistyöohjelmia;
4. pyytää siksi kansainvälistä yhteisöä toimittamaan lisää helikoptereita ja veneitä ja/tai riittävästi rahaa
niitä varten vielä eristyksissä olevien ihmisten pelastamiseksi;
5. antaa tukensa kansainvälisen konferenssin järjestämiselle, jotta välttämätön kansainvälinen hätäapu
saadaan mobilisoiduksi ja ryhdytään taloudellisiin ja rahoituksellisiin toimiin, joilla autetaan tuhoalueiden
jälleenrakentamista ja Mosambikin kovia kärsineen talouden elvyttämistä;
6. vetoaa niihin Euroopan unionin jäsenvaltioihin, jotka ovat Mosambikin velkojia, että ne tekevät välit-
tömästi päätöksen maan velanmaksun keskeyttämiseksi ja harkitsevat velan antamista kokonaan anteeksi;
7. pyytää komissiota ja jäsenvaltioita koordinoimaan apuaan yhteistyössä kolmansien maiden ja kan-
sainvälisten järjestöjen kanssa;
8. pyytää komissiota ja jäsenvaltioita antamaan erityistukea miinojen raivaukseen ja toimittamaan asian-
tuntijoita huolehtimaan miinanraivauksesta sekä kouluttamaan paikallista henkilöstöä;
9. katsoo, että on luotava nopeasti sellaisia kansainvälisen kehitysyhteistyön rakenteita ja järjestelmiä,
joiden avulla onnettomuuteen joutunutta väestöä voidaan auttaa nopeasti käyttäen ylimääräisiä teknisiä
resursseja, joita tällä hetkellä käytetään humanitaarisiin tarkoituksiin;
10. kiinnittää huomiota myös Madagaskarin tilanteeseen, joka on paljon pahempi kuin alunperin ajatel-
tiin, ja pyytää tarvittavan avun lähettämistä myös Madagaskarille;
11. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
parlamenteille, Mosambikin hallitukselle ja parlamentille, Madagaskarin hallitukselle ja parlamentille, Afri-
kan yhtenäisyysjärjestölle ja YK:n pääsihteerille.
11. Ihmisoikeudet: Perun presidentinvaalit
B5-0255, 0264, 0270 ja 0280/2000
Euroopan parlamentin päätöslauselma Perun vaaliprosessista
Euroopan parlamentti, joka
Ddash ottaa huomioon aikaisemmat Perua koskevat päätöslauselmansa,
A. ottaa huomioon, että Perussa pidetään ensi huhtikuussa presidentinvaalit,
B. pahoittelee sitä, että kolme valtiosääntötuomioistuimen tuomaria on erotettu, koska he vastustivat pre-
sidentin uudelleenvalintaa, jonka suhteen voimassaolevista määräyksistä on vallalla ristiriitaisia tulkin-
toja,
C. katsoo, että Perussa tällä hetkellä käytävään vaalikampanjaan ja sen käsittelyyn tiedotusvälineissä liittyy
useita epäkohtia,
D. katsoo, että armeija hoitaa edelleen monilla alueilla useita siviilitehtäviä,
1. toivoo, että Perussa huhtikuun 9.) päivänä 2000 pidettävät presidentinvaalit käydään vapaasti ja avoi-
mesti sekä yleisesti tunnustettuja demokraattisia pelisääntöjä noudattaen;29.12.2000 FI C 377/357 Euroopan yhteisöjen virallinen lehti
Torstai 16. maaliskuuta 2000
2. kehottaa Perun viranomaisia toteuttamaan aiheelliset toimenpiteet avoimen, oikeudenmukaisen ja
seurattavan vaaliprosessin takaamiseksi;
3. kehottaa Perun viranomaisia takaamaan kaikille demokraattisille poliittisille voimille mahdollisimman
suuren ilmaisunvapauden, jotta ne voivat kilpailla näissä vaaleissa tasapuolisin ehdoin, sekä antamaan niille
ilmaista mainostilaa oikeasuhtaisesti kaikissa tiedotusvälineissä;
4. pahoittelee sitä, että Peru on äskettäin vetäytynyt Amerikan mantereiden ihmisoikeuskomission toi-
mivallan piiristä, ja kehottaa hallitusta tarkistamaan päätöstään;
5. korostaa, että on ehdottoman välttämätöntä erottaa toisistaan tuomio-, toimeenpano- ja lainsäädän-
tövalta, ja kehottaa Perun hallitusta pidättymään kaikesta puuttumisesta oikeusjärjestelmän toimintaan;
6. pyytää hallitusviranomaisia takaamaan sen, että puolisotilaalliset yksiköt eivät puutu asioiden kulkuun
maaseudulla koko vaaliprosessin aikana;
7. pyytää hallitusta, puolueita, kansalaisyhteiskunnan organisaatioita sekä tiedotusvälineitä ja erityisesti
televisiota sekä oikeusasiamiestä järjestämään vaalisalaisuutta koskevan kampanjan sekä toteuttamaan tar-
vittavat toimenpiteet vaalisalaisuuden takaamiseksi;
8. pyytää poliittisia puolueita takaamaan mahdollisuuksien mukaan edustajiensa ja tarkkailijoiden läsnä-
olon kaikissa vaalitoimipaikoissa;
9. pyytää, että komissio seuraa nykyisissä institutionaalisissa puitteissa vaaliprosessia sen varmistami-
seksi, että vaalien yhteydessä kunnioitetaan niitä perusperiaatteita, joiden varaan rakentuu
myös toukokuusta 1998 voimassa ollut Euroopan unionin ja Andien yhteisön välinen sopimus, jonka osa-
puoliin Peru kuuluu;
10. kehottaa puhemiestä välittämään tämän päätöslauselman neuvostolle, komissiolle, Perun tasavallan
presidentille ja hallitukselle, Amerikan valtioiden yhteistyöjärjestölle, Andien yhteisölle ja Latinalaisen Ame-
rikan parlamentille.
12. Ihmisoikeudet: Sotarikokset Tšetšeniassa
B5-0245, 0256, 0261, 0265 ja 0271/2000
Euroopan parlamentin päätöslauselma ihmisoikeuksien ja humanitaarisen oikeuden loukkauksista
Tšetšeniassa
Euroopan parlamentti, joka
Ddash ottaa huomioon 7. lokakuuta 1999 Tšetšenian sodasta(1), 18. marraskuuta 1999 Tšetšeniasta(2),
20. tammikuuta 2000 Tšetšenian tilanteesta(3) ja 17. helmikuuta 2000 Andrei Babitskin tapauksesta
ja ihmisoikeusloukkauksista Tšetšeniassa(4) antamansa päätöslauselmat,
Ddash ottaa huomioon Euroopan neuvoston suosituksen 1444 (2000) oikeusvaltion, ihmisoikeuksien kunni-
oittamisen ja demokratian palauttamisesta Tšetšeniaan,
Ddash ottaa huomioon tulokset Euroopan unionin troikan ja Venäjän federaation ulkoministeri Ivanovin
tapaamisesta 4. maaliskuuta 2000,
A. on erittäin huolestunut Tšetšeniassa jatkuvasta aseellisesta selkkauksesta, jonka seurauksena pakolaisia
ja kotiseudultaan siirtymään joutuneita henkilöitä on entistä enemmän, ja siitä, että Tšetšeniasta ja
lähialueilta puuttuu täysin tarvittava infrastruktuuri heidän vastaanottamisekseen,
(1) Hyväksytyt tekstit, kohta 1.
(2) Hyväksytyt tekstit, kohta 15.
(3) Hyväksytyt tekstit, kohta 6.
(4) Hyväksytyt tekstit, kohta 16.C 377/358 FI 29.12.2000 Euroopan yhteisöjen virallinen lehti
Torstai 16. maaliskuuta 2000